ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส นร02670007934

ขอความช่วยเหลือจัดสรรเจ้าหน้าที่คนกลางเข้าไปตักเตือนหรือเจรจากับเจ้าของคอนโด บริเวณ คอนโด.... เลขที่ ....สุขุมวิท 39 แขวงคลองตันเหนือ เขตวัฒนา กรุงเทพมหานคร จุดสังเกตคอนโดดังกล่าวจะอยู่ตรงข้ามกับร้านกาแฟ คาเฟ่ อเมซอน สาขาสุขุมวิท 39 เนื่องจากผู้ร้องแจ้งว่ามักจะพบเห็นพนักงานขับรถส่งอาหารของบริษัทขนส่งจำนวนหลายบริษัท มีพฤติกรรมการขับขี่รถด้วยความเร็วสวนเลนถนนเข้ามาภายในคอนโดบ่อยครั้ง (ไม่ทราบวันเวลาที่แน่ชัด) โดยขับขี่เกือบจะเฉี่ยวชนผู้ที่อยู่อาศัยที่กำลังทำกิจจกรรมหรือเดินออกกำลังกายภายในเขตพื้นที่ของคอนโด โดยมีเจ้าของคอนโดเป็นชาวต่างชาติ เป็นบุคคลสัญชาติอินเดีย เพศหญิง (ไม่ทราบชื่อนามสกุล) อายุประมาณ 50-60 ปี สูงประมาณ 170-180 เซนติเมตร รูปร่างผอม ผิวสีดำ ผมสีดำ ผมยาวประมาณไหล่ มีพฤติกรรมที่ไม่มีการอำนวยความสะดวกให้แก่ลูกบ้านและผู้ที่อยู่อาศัยภายในคอนโด โดยผู้ร้องแจ้งว่าผู้ที่อาศัยอยู่ภายในคอนโดชาวต่างชาติ ที่มักจะเดินออกกำลังกายและเดินจูงสุนัขอยู่เป็นประจำ ซึ่งเกือบจะถูกเฉี่ยวชนจากการขับขี่ด้วยความเร็วสวนเลนถนนเพื่อเข้ามาส่งอาหารของพนักงานขับรถส่งอาหารของบริษัทต่างๆ อยู่บ่อยครั้ง (ไม่ทราบจำนวนที่แน่ชัด) ซึ่งทางเจ้าของคอนโดมีพฤติกรรมที่มักจะนำรถตู้ส่วนบุคคล นำมาจอดบริเวณทางออกของคอนโดและมีการนั่งอยู่ภายในรถตู้ก่อนที่จะกลับบ้าน โดยจะนั่งอยู่ในรถตู้ตั้งแต่ช่วงเวลา 19.00-20.00 น. เพื่อนั่งดูพนักงานขับรถส่งอาหารขับขี่สวนเลนเข้ามาภายในคอนโด(ระบุตามผู้ร้องแจ้ง) ผู้ร้องเห็นว่าเป็นการปล่อยปละละเลยและไม่มีการเข้มงวดกวดขันกับทางพนักงานขับรถส่งอาหาร พบเห็นเป็นระยะเวลาประมาณ 3 ปีแล้ว ซึ่งทางเจ้าของคอนโดไม่มีการช่วยเหลือและไม่มีการควบคุมดูแลความปลอดภัยให้แก่ลูกบ้านที่มีการทำกิจกรรมต่างๆ ภายในเขตพื้นที่ของคอนโดเลย และไม่มีการตักเตือนพนักงานขับรถส่งอาหารขับขี่สวนเลนถนนเข้ามา ผู้ร้องเกรงว่าอาจจะเกิดความอันตรายต่อชีวิตและทรัพย์สินของลูกบ้านและผู้ที่อยู่อาศัยภายในคอนโดได้ จึงประสงค์ให้หน่วยงานที่เกี่ยวข้องดำเนินการตรวจสอบและช่วยเหลือจัดสรรเจ้าหน้าที่คนกลางเข้าไปตักเตือนหรือเจรจากับเจ้าของคอนโดดังกล่าว ซึ่งเป็นเจ้าของผู้ประกอบการที่พักอาศัย  เพื่อไม่ให้เกิดความอันตรายและบรรเทาความเดือดร้อนให้แก่ลูกบ้านและผู้ที่อยู่อาศัยภายในคอนโดต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #bkkrongtook